CELEX: E2019P0009
Language: mt
Date: 2019-11-26 00:00:00
Title: Azzjoni mressqa fis-26 ta’ Novembru 2019 minn Abelia u WTW AS kontra l-Awtorità ta’ Sorveljanza tal-EFTA (Il-Kawża E-9/19)2020/C 23/07

23.1.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 23/7
            
         
      Azzjoni mressqa fis-26 ta’ Novembru 2019 minn Abelia u WTW AS kontra l-Awtorità ta’ Sorveljanza tal-EFTA
      (Il-Kawża E-9/19)
      (2020/C 23/07)
      Azzjoni kontra l-Awtorità ta’ Sorveljanza tal-EFTA li nġiebet quddiem il-Qorti tal-EFTA fis-26 ta’ Novembru 2019 minn Abelia u WTW AS, irrappreżentati minn Espen Bakken, l-avukat, Arntzen de Besche Advokatfirma AS, P.O. Box 2734, Solli, 0204 Oslo, Norway.
      Ir-Rikorrenti jitolbu lill-Qorti tal-EFTA biex:
      
                  1.
               
               
                  Id-Deċiżjoni Annwali Nru 57/19/COL, tal-10 ta’ Lulju 2019, tal-Awtorità ta’ Sorveljanza tal-EFTA.
               
            
                  2.
               
               
                  Tordna lill-Awtorità ta’ Sorveljanza tal-EFTA biex iġġarrab l-ispejjeż tal-proċedimenti.
               
            
         L-isfond legali u fattwali u l-eċċezzjonijiet miġjuba bħala sostenn:
      
      
                  —
               
               
                  Abelia hija assoċjazzjoni tal-kummerċ u ta’ min iħaddem fl-akbar organizzazzjoni ta’ min iħaddem fin-Norveġja; l-NHO (il-Konfederazzjoni tan-Negozju u l-Industrija Norveġiżi).
               
            
                  —
               
               
                  WTW AS hija żviluppatur tas-software, u kumpanija membru tal-organizzazzjoni tal-kummerċ Abelia, li toffri soluzzjonijiet tekniċi innovattivi lil klijenti f’firxa ta’ segmenti kummerċjali. WTW hija wkoll preżenti fis-settur elettroniku fil-qasam tas-saħħa li taħdem b’kompetizzjoni diretta mas-soluzzjonijiet elettroniċi fil-qasam tas-saħħa pubblika kkunsidrati mill-Awtorità ta’ Sorveljanza tal-EFTA (minn issa ’l quddiem “l-Awtorità”) fid-Deċiżjoni Kkontestata.
               
            
                  —
               
               
                  Id-Deċiżjoni Kkontestata tikkonċerna l-finanzjament innotifikat ta’ korporazzjoni pubblika impenjata biex tipprovdi soluzzjoni elettronika fil-qasam tas-saħħa nazzjonali.
               
            
                  —
               
               
                  Il-Gvern Norveġiż ma qisx l-attivitajiet tas-servizzi elettroniċi fil-qasam tas-saħħa interkonnettjati u ffinanzjati pubblikament bħala għajnuna mill-Istat għaliex dawn ma kinux jammontaw għal “attivitajiet ekonomiċi” fis-sens tal-Artikolu 61(1) tal-Ftehim dwar iż-ŻEE, iżda pprovda Avviż ta’ Ċertezza Legali bid-data tat-3 ta’ Mejju 2019.
               
            
                  —
               
               
                  L-Awtorità adottat id-Deċiżjoni Kkontestata fl-10 ta’ Lulju 2019 bbażata fuq l-Artikolu 4(2) tal-Ftehim ta’ Sorveljanza u tal-Qorti, bil-konklużjoni li Norsk Helsenett SF u d-Direttorat tas-servizzi elettroniċi fil-qasam tas-Saħħa ma jikkostitwix f’“impriżi” fil-provvista ta’ soluzzjonijiet elettroniċi fil-qasam tas-Saħħa skont l-organizzazzjoni attwali tas-settur tas-saħħa Norveġiż.
               
            
                  —
               
               
                  Fid-Deċiżjoni Kkontestata, l-Awtorità sabet ukoll li l-miżuri notifikati ma kinux jagħtu vantaġġ ekonomiku lil Norsk Helsenett SF fis-sens tal-Artikolu 61(1) tal-Ftehim dwar iż-ŻEE.
               
            
                  —
               
               
                  Ir-Rikorrenti jsostnu li l-fatt li l-Awtorità adottat id-Deċiżjoni Kkontestata b’rabta mal-għajnuna mingħajr ma tat bidu għall-proċedura ta’ investigazzjoni formali, dan iwassal biex jinkisru d-drittijiet proċedurali tar-Rikorrenti.
               
            
                  —
               
               
                  Għaldaqstant, ir-Rikorrenti jitolbu li l-Qorti tal-EFTA għandha tannulla d-Deċiżjoni Kkontestata.